钦定古今图书集成/明伦汇编/氏族典/第393卷 > 李朴
## 钦定古今图书集成/明伦汇编/氏族典/第393卷 > 李朴

按《宋史李朴传》：“朴字先之，虔之兴国人。登绍圣元年
进士第，调临江军司法参军，移西京国子监教授，程
颐独器许之，移虔州教授。以尝言隆祐太后不当废
处瑶华宫事，有诏推鞫，追官勒停，会赦，注汀州司户。
徽宗即位，右司谏陈瓘荐朴，有旨召对。朴首言熙宁、
元丰以来，政体屡变，始出一二大臣所学不同，后乃”
更执圆方，互相排击。又言：“今士大夫之学，不求诸己
而惟王氏之听，败坏心术，莫大于此。”蔡京恶朴鲠直，
他执政三拟官皆持之不下，复以为虔州教授。又嗾
言者论朴为元祐学术，不当领师儒，罢为肇庆府四
会令。改承事郎、知临江军清江县。钦宗在东宫，闻其
名，及即位，除著作郎，半岁凡五迁至国子祭酒，以疾
不能至。高宗即位，除秘书监，未至而卒。